Perzistentni sindrom Müllerovog kanala

'*Perzistentni sindrom Müllerovog kanala* (**PMDS**) je prisustvo derivata Müllerovog kanala (jajovoda, maternice i / ili gornjeg dijela  vagine)  u onome što bi se tipskim ljudskim standardima smatralo genetički i inače fizički normalnom muškom životinjom. Kod ljudi, PMDS je obično posljedica autosomnog recesivnog kongeniotalnog poremećaja i neki ga smatraju oblikom pseudohermafroditizma, zbog prisustva Müllerovih derivata.

Tipske karakteristike uključuju nespuštene testise (kriptorhizam) i prisustvo male, nerazvijene maternice kod XY novorođenčeta ili odrasle osobe. Ovo stanje je obično uzrokovano nedostatkom fetusnog efekta antimilerovskog hormona (AMH), zbog mutacije gena za AMH ili receptora antimilerovskog hormona, ali može biti i posljedica neosjetljivosti na AMH ciljnog organa.

## Ispoljavanje 
Prvi vidljivi znak PMDS-a nakon rođenja je kriptorhizam (nespušteni testisi) bilo jednostrano ili obostrano. Uz kriptorhizam, postoji i ingvinalna kila koja se može desiti jednostrano (zahvaća jedan testis) ili obostrano (zahvaća oba testisa).  Odrasli koji nisu bili svjesni ovog stanja mogu biti imati hematuriju, kada se krv pojavljuje u urinu zbog hormonske neravnoteže. PMDS tipa I, naziva se i **hernia uteri inguinalis**, koja  ispoljava jedan spušteni testis koji je također povukao jajovod, a ponekad i maternicu, kroz ingvinalni kanal. Spušteni testisi, jajovod i maternica padaju u isti ingvinalni kanal, što uzrokuje ingvinalnu kilu. Sve u svemu kada se pojave gore navedena stanja naziva se **poprečna ektopija testisa**.

PMDS se nasljeđuje po modelu  autosomno recesivnih svojstava. AMH inducirana regresija Müllerovog kanala događa se u kranio-kaudalnom smjeru putem apoptoze. AMH receptori su na mezenhimu Müllerovog kanala i prenose apoptotski signal u Müllerovu epitelnu ćeliju, vjerovatno preko parakrinih aktera. Wolffovi kanali razlikuju se u epididimisima, vasa deferentia i sjemenskim mjehurićima pod utjecajem testosterona, koji proizvode fetusne Leydigove ćelije.

## Dijagnoza 
Perzistentni sindrom Müllerovog kanala (PMDS), poznat i kao sindrom perzistentnog jajovoda, urođeni je poremećaj povezan sa muškim seksualnim razvojem. PMDS obično pogađa fenotipski normalne muške osobe s kariotipom (46, XY) i oblik je pseudohermafroditizma. PMDS ima razne uzroke povezane s AMH ili abnormalnostima receptora. Naprimjer, AMH nije uspio sintetizirati, nije uspio otpustiti ili se lučio u pogrešno vrijeme. Stanje se razvija kod muškaraca koji imaju  reproduktivne organe i spolne žlijezde sa  normalnom funkcijom, ali i ženske reproduktivne organe poput maternice i jajovoda. Ženski reproduktivni organi potiču iz strukture kada su oba spola još uvijek fetusi, koja se naziva „Mullerov kanal“. U muškaraca izlučivanje antimelerovskog hormona (AMH) uzrokuje regresiju mullerskog kanala. Obično su i Mullerov i Wolffov kanal prisutni tokom 7. sedmice gestacije. Otprilike krajem 7. i početkom 8. sedmice gestacije javlja se sekrecija AMH Sertolijeve ćelije, što uzrokuje diferencijaciju muškog spola, tokom fetusnog razvoja. PMDS se obično slučajno pronađe tokom operacije ingvinalne kile ili kada hirurg traži razlog zašto je muška osoba neplodna u odrasloj dobi.

### Ostali dijagnostički testovi 
#### Genetički 
Drugi metod za potvrdu PMDS-a je genetičko testiranje. Obično nije poželjno zbog perioda obrade i cijene. Prikazom slika kao što su ultrazvuk i MRI stanje se može efikasno potvrditi. Genetički testovi mogu identificirati one koji imaju mutirani gen, identificirati šanse i rizike člana porodice i savjetovati one koji pokušavaju zatrudnjeti. Nudi se genetičko savjetovanje i dalja genetikčka ispitivanja, kako bi se potvrdile šanse i rizici da potomci dobiju par mutiranih gena. Moguća su i dalja istraživanja porodičnog stabla i nasljeđa.

#### ELISA 
Test ELISA je oblik [imunologija|imunološkog ispitivanja], tehnike koja koristi antitijelo ili antigen za identifikaciju prisustva određenih supstanci. Za PMDS, ELISA testovi mogu se koristiti za određivanje nivoa AMH u serumu, muškaraca ali to je efikasno samo prije nego što dostignu pubertet, jer se obično povećava u tom periodu. Pacijenti sa PMDS pokazuju nizak nivo AMH u serumu i nizak nivo testosterona. Mullerove strukture i kriptorhidizam mogu se razviti u rak, ako se zanemaruju ili ako su ostaci Mullerovih struktura preostali iz prošlih operacija. Ako se PMDS pronađe tokom odrasle dobi ili ako se Mullerove strukture moraju ostaviti zbog rizika u operaciji mogu se izvesti biopsije preostalih Mullerovih struktura. Nakon patohistološkog promatranja, endometrijska tkiva izgledaju atrofirano, a jajovodi su počeli da se začepljuju, pokazujući znakove fibroze.

## Epidemiologija 
PMDS je relativno rijetka urođena bolest. Prema sadašnjim podacima, približno 45% poznatih slučajeva uzrokovano je mutacijama gena AMH, što je mutacija na hromosomu 19 (tip I PMDS). Otprilike 40% su mutacije AMHR2, gena za receptor AMH tipa 2, koji se nalazi na hromosomu 12 (tip 2 PMDS). Preostalih nepoznatih 15% zovu  se **idiopatski PMDS**.

## Studije slučaja 
Pogotovo prije 21. stoljeća, ova stanja je bilo teško dijagnosticirati, zbog nedostatka modernih mogućnosti snimanja. Zato je starija populacija ili ona u siromašnijim zemljama to saznala kasnije. PMDS se obično previdio, jer se pretpostavljalo da su vanjski simptomi, poput kriptorhizma i ingvinalnih kila, jedina komplikacija.

Slučaj zabilježen 2013. godine uključuje 50-godišnjeg muškarca s historijom niskog nivoa testosterona, povišenog holesterola i urođenim odsustvom desnog testisa. Snimanje je otkrilo da je pacijent imao tri cistne bolesti mase, sa strukturama sličnim maternici i jajnicima, dakle PMDS. Tokom operacije, hirurzi su pronašli malignu degeneraciju ostataka Mullerovih struktuira, koja se javlja ako je PMDS dugo neprimjetan. Uzrok komplikacija predstavljenih kod muškog pacijenta bio je zbog neidentificiranog obostranog kriptorhizma od rođenja, jer su tada ljekarii pretpostavljali da je komplikacija samo "urođeno odsustvo desnog testisa". Previđanje simptoma PDMS-a može izazvati trajne negativne efekte poput neplodnosti i budućih malignih oboljenja, kao što pokazuje ovaj muški pacijent. Maligna degeneracija Mullerovih struktura je dokaz za uzrok neplodnosti muškog pacijenta.

## Također pogledajte
* Interseks
* Spolna diferencijacija
* Kriptorhizam
* Antimelerovski hormon

## Reference
## Dopunska literatura 
* 
* 
* 

## Vanjski linkovi
Kategorija:Kongenitalni poremećaji muških genitalnih organa
Kategorija:Autosomno recesivni poremećaji
Kategorija:Rijetki sindromi
Kategorija:Nedostaci receptora ćelijske površine
Kategorija:Međuspolne varijacije